ai4bharat/Pralekha huggingface dataset:
ارضیاتی سائنس کی وزارت
قومی آفات انتظامی ادارہ اور ہندوستانی موسم سائنس محکمہ  نے مشترکہ طورسے ‘‘آبی ۔موسم متعلقہ خطرات کی سنگینی کو کم کرنا ’’ موضوع پر ویبنار سلسلے کاانعقاد کیا
نئی دہلی ،5 اگست : ہندوستانی موسم سائنس محکمہ کے تعاون سے وزارت داخلہ کے قومی آفات انتظامی ادارہ نے ‘‘ آبی ۔موسم متعلقہ خطرات کی سنگینی کو کم کرنا ’’ موضوع پر ویبنارسلسلے کاانعقاد کیا۔ ویبنار سلسلے میں چار موضوعات پرویبنار منعقدکئے گئے ۔ طوفان اورآسمانی برق ، بادل کا پھٹا اور باڑھ ، چکروات اورطوفان کا بڑھنا اورموسمی تبدیلی اور زبردست موسمی تبدیلی ۔ آبی موسم سے متعلق سنگینی کی بہتر طورپرسمجھنے اور متاثرہ امدادی کارروائیوں سے متعلق انسانی قوقت بڑھانے پر غوروفکر ہوا۔ آفات کی سنگینی کو کم کرنے اورمتاثرہ کنبوں اوربازآبادکاری کی سہولت کو بڑھانے کے لئے وزیراعظم کے 10نکاتی ایجنڈے اورسینڈائی آفات سنگینی میں کمی فریم ورک کو لاگو کئے جانے پربات چیت ہوئی ۔
وزارت داخلہ کے ریاستی وزیرجناب نتیہ نند رائے نے ویبنار سلسلے کو ‘‘طوفان اورآسمانی بجلی ’’ کے موضوع پر منعقد پہلے ویبنار کا افتتاح کیا۔ اپنے خطاب میں جناب رائے نے آب۔ موسم متعلقہ آفات کی سنگینی کو کم کرنے کے لئے بھارت سرکار کے محکموں /ایجنسیوں کے ذریعہ کئے گئے مخصوص کاموں پرروشنی ڈالی ۔ انھوں نے ان آفات کے مطابق اثرات کو کم کرنے کے لئے امدادباہمی پرمبنی مختصراورطویل مدت تخفیف اور کمی کرنے کے اقدامات پرتوجہ مرکوز کرنے پرزوردیا۔
ویبنارسلسلے کو این ڈی ایم اے کے رکن سکریٹری جناب جی وی وی سرما، ارضی سائنس وزارت کے سکریٹری ڈاکٹرراجیون ، این ڈی ایم اے کے ایڈیشنل سکریٹری ڈاکٹروی تھیروپپوگاز، آئی اے ایس ، ایڈیشنل سکریٹری ، این ڈی ایم اے ، میجرجنرل منوج کمار بندال ، ایکزیکیٹو ڈائرکٹر، این آئی ڈی ایم ، ڈاکٹرمروتجئے مہاپاترا ، ڈائرکٹرجنرل آئی ایم ڈی ، جناب ایس این پردھان ، آئی پی ایس ، ڈائرکٹر، این ڈی آرایف اور پروفیسر سوریہ پرکاش ، ہیڈ جی ایم آرڈی ، این آئی ڈی ایم نے خطاب کیا۔مشہورمقررین میں سی ڈبلیو سی  کے ڈائرکٹرجناب شرد چندر، آئی آئی ٹی بامبے کے پروفیسر کپل گپتا ، آئی ایم ڈی کے سائنسداں ۔ایف ڈاکٹرآرکے جین منی ، آئی ایم ڈی کے ہائیڈرمیٹ سربراہ جناب بی پی یادو ، آئی ایم ڈی کے سائنسداں ۔ ایف ڈاکٹرڈی آرپٹنیل ، آئی ایم ڈی کے سائنسداں ۔ ایف ڈاکٹرسوماسین رائے ، عالمی بینک کے جناب انوپ کارنت اورآئی ایم ڈی کی سائنسداں ۔ ای محترمہ سنیتادیوی شامل تھیں ۔
مذکورہ سبھی ویبنار گفتگویوٹیوب کے درج ذیل لنک پردستیاب ہیں ۔
اے ۔ طوفان اور آسمانی بجلی
https://www.youtube.com/watch?v=9Zv1Rms78dU
بی ۔ بادل کا پھٹنا اورسیلاب
https://www.youtube.com/watch?v=G-P1CZB3krk
سی ۔ گردابی طوفان اورطوفان کا بڑھنا
https://www.youtube.com/watch?v=3TNRFsyuJGs
ڈی ۔ آب وہواکی تبدیلی اور انتہائی موسمی واقعات
https://www.youtube.com/watch?v=77H2g3K-msM
ویبنارسیریزکی اہم باتیں ہیں : فی الحال نوڈل ایجنسیوں کی تکنیکی صلاحیت کے توسط سے ہائیڈرو۔ میٹرولوجیکل یعنی پانی سے متعلق موسمیاتی واقعات کے وقت اورمقام کے بارے میں تقریبا بالکل درست اندازہ لگایاجاسکتاہے ۔ آئی ایم ڈی اور این آئی ڈی ایم پیش گوئی سے متعلق صلاحیتوں میں مزید اضافہ کریں گے اور آبی موسم سے متعلق واقعات کا زیادہ درست طریقے سے اندازہ لگانے کے اہل ہوں گی ۔ اورمتعلقہ حصص داروں اور برداریوں کو مناسب روک تھام اورتدارکی تدابیر اپنانے میں مدد کریں گے ۔
خواتین اور بچوں کی ترقیات کی وزارت
سوادھر گریہہ
ملک میں سردست فعال سوادھرگریہوں کی کل تعداد 357 ہے۔ ریاست اور مرکز کے زیرانتظام علاقوں کے لحاظ سے سوادھر گریہوں کی تفصیلات ضمیمہ -1 میں پیش ہیں۔
نیتی آیوگ نے سوادھر گریہہ اسکیم کا تجزیہ کیا ہے۔ اس تجزیہ کی اہم سفارشات میں، دیگر باتوں کے علاوہ سوادھر گریہہ اور اجولاہومز کو مربوط کرنا، عملے کے تنخواہوں سے متعلق ضابطوں پر نظرثانی کرنا اور اس اسکیم کے نفاذ میں اطلاعاتی ٹکنالوجی کے وسیلوں کا استعمال شامل ہے۔ یہ اسکیم، اب نئی مشن شکتی کا حصہ ہے۔ جو خواتین سے متعلق امور کے معاملے میں ان کی پوری زندگی کا احاطہ کرتی ہے۔ ان سفارشات کو مشن شکتی میں مناسب طور پر شامل کرلیا گیا ہے۔
سوادھر گریہہ اسکیم میں، ضلع، ریاست اور مرکزی سطح پر اس کی عمل آوری کی نگرانی کی بات کہی گئی ہے۔ ایک ڈسٹرکٹ مانیٹرنگ کمیٹی، سوادھر گریہوں کی مسلسل نگرانی کا کام انجام دیتی ہے۔ جس میں کم از کم دو خواتین ارکان شامل ہوتی ہیں اور ضلع سطح کی کمیٹی کی تین ماہ میں کم از کم دو میٹنگیں ضرور کرتی ہے اور اس کے ساتھ ہی وہ پروجیکٹوں کی نگرانی بھی کرتی ہے۔ کسی بھی ایجنسی کے لئے امداد کا جاری رکھنا ، اس کی اطمینان بخش کارکردگی پر منحصر ہوتا ہے۔ جس کا تجزیہ ریاست/مرکز کے زیر انتظام علاقے کی سطح کی کمیٹی کرتی ہے۔ خواتین اور بچوں کی بہبود کی وزارت بھی ، ریاستی سرکاروں اور مرکز کے زیر انتظام علاقوں کی انتظامیہ کے ساتھ، باضابطہ وقفوں سے سوادھر گریہہ کے کام کاج کا جائزہ لیتی ہے۔
اسکیم کے رہنماخطوط کے مطابق، نفاذ سے متعلق ایجنسی کےلئے ضروری ہے کہ وہ سوادھر گریہہ میں کسی نمایاں جگہ پر مقامی زبان میں صاف صاف الفاظ میں سوادھر گریہہ کا نام، ٹیلی فون نمبر اور پتہ کو نمایاں کریں اور اس کے ساتھ ہی سوادھر گریہہ میں دستیاب سہولتوں اور ضلع سطح کے عہدیداروں کے نام، ٹیلی فون نمبر بھی نمایاں جگہ پر پیش کریں۔ نئے مشن شکتی کے تحت، اسکیم سے متعلق رہنما ہدایات پر نظرثانی کرنے کی بات کہی گئی ہے تاکہ انہیں مستفدین کے لئے اور زیادہ مفید بنایا جاسکے اور خواتین کے تفویض اختیارات کے لئے قومی مرکز کے توسط سے ان گھروں کے بارے میں بیداری پیدا کی جاسکے۔
خواتین اور بچوں کی بہبود کی مرکزی وزیر محترمہ اسمرتی زوبین ایرانی نے آج راجیہ سبھا میں ایک تحریری جواب میں یہ جانکاری فراہم کی ہے۔
ضمیمہ-1
سردست کام کررہے/فعال سوادھر گریہہ
|
|
نمبر شمار
|
|
ریاست/مرکز کے زیرانتظام علاقے
|
|
2021-22 کے دوران فعال گھروں کی تعداد
|
|
-
|
|
انڈمان و نکوبار جزیرہ
|
|
1
|
|
-
|
|
آندھرا پردیش
|
|
21
|
|
-
|
|
اروناچل پردیش
|
|
1
|
|
-
|
|
آسام
|
|
16
|
|
-
|
|
چنڈی گڑھ
|
|
1
|
|
-
|
|
چھتیس گڑھ
|
|
3
|
|
-
|
|
دہلی
|
|
2
|
|
-
|
|
گجرات
|
|
8
|
|
-
|
|
ہماچل پردیش
|
|
1
|
|
-
|
|
جموں و کشمیر
|
|
2
|
|
-
|
|
جھارکھنڈ
|
|
5
|
|
-
|
|
کرناٹک
|
|
52
|
|
-
|
|
کیرالہ
|
|
7
|
|
-
|
|
مدھیہ پردیش
|
|
15
|
|
-
|
|
مہاراشٹر
|
|
9
|
|
-
|
|
منی پور
|
|
23
|
|
-
|
|
میگھالیہ
|
|
2
|
|
-
|
|
میزورم
|
|
11
|
|
-
|
|
ناگالینڈ
|
|
2
|
|
-
|
|
اوڈیشہ
|
|
54
|
|
-
|
|
پڈوچیری
|
|
1
|
|
-
|
|
پنجاب
|
|
2
|
|
-
|
|
راجستھان
|
|
8
|
|
-
|
|
سکم
|
|
1
|
|
-
|
|
تمل ناڈو
|
|
36
|
|
-
|
|
تلنگانہ
|
|
21
|
|
-
|
|
تریپورہ
|
|
4
|
|
-
|
|
اتر پردیش
|
|
14
|
|
-
|
|
اتراکھنڈ
|
|
1
|
|
-
|
|
مغربی بنگال
|
|
33
|
|
|
|
میزان
|
|
357
وزیراعظم کا دفتر
وزیر عظم 28 اگست کو ، جلیاں والا باغ اسمارک کے از سر نوتعمیر شدہ کامپلیکس کو قوم کے نام وقف کریں گے
وزیر اعظم اسمارک پر میوزیم گیلریوں کا بھی افتتاح کریں گے
نئی دہلی 26 اگست 2021:
وزیر اعظم جناب نریندر مودی 28 اگست 2021 کو شام 6:25 بجے ویڈیو کانفرنسنگ کے توسط سے، جلیاں والا باغ اسمارک کے از سر نو تعمیر شدہ کامپلیکس کو قوم کے نام وقف کریں گے۔ وہ اسمارک پر تیار کی گئیں موزیم گیلریوں کا بھی افتتاح کریں گے۔ تقریب کے دوران کامپلیکس کی تجدیدکاری کے لئے حکومت کے ذریعہ کیے گئے متعدد ترقیاتی اقدامات کو بھی پیش کیا جائے گا۔
کی گئیں پہل قدمیاں
بے کار اور کم استعمال میں آنے والی عمارتوں کے حسب منشا ازسر نو استعمال کے ذریعہ چار میوزیم گیلریاں تیار کی گئی ہیں۔ یہ گیلریاں پروجیکشن میپنگ اور تھری ڈی پرزنٹیشن کے علاوہ آرٹ اور مجسمہ کی تنصیب سمیت آڈیو۔ویژووَل تکنالوجی کے امتزاج کے ساتھ تاریخی اہمیت کے حامل ان واقعات کو پیش کرتی ہیں جو اُس دور میں رونما ہوئے ۔
13 اپریل 1919 میں رونما ہوئے واقعات کا منظر پیش کرنے کے لئے آواز اور روشنی کا ایک پروگرام تیار کیا گیا ہے۔
کامپلیکس میں متعدد ترقیاتی پہل قدمیاں کی گئی ہیں۔ پنجاب کے مقامی فن تعمیر سے ہم آہنگ، وسیع ہیریٹیج بحالی کے کام انجام دیے گئے ہیں۔ شہیدی کنویں کی مرمت کے بعد اسے جدید سوپر اسٹرکچر کے ساتھ بحال کیا گیا ہے۔ باغ کا قلب، جیوتی اسمارک، کو بحال کیا گیا ہے، پانی کے تالاب کو از سر نو بحال کیا گیا، بہتر آمدورفت کے لئے راستوں کو چوڑا کیا گیاہے۔
کچھ نئی سہولتوں کا بھی اضافہ کیا گیا ہے، جن میں، اشاروں والے بورڈس لگاکر نقل و حمل کے لئے ازسر نو تیار کیے گئے راستے؛ اہم مقامات پر روشنی، دیسی شجرکاری کے ساتھ لینڈ اسکیپنگ اور ہارڈ اسکیپنگ؛ اور پورے باغ میں آڈیو نوڈس کی تنصیب جیسی سہولتیں شامل ہیں۔ اس کے علاوہ، سالویشن گراؤنڈ، امر جیوتی اور فلیگ ماسٹ کے لئے نئے علاقے تیار کیے گئے ہیں۔
مرکزی وزیر ثقافت، ہاؤسنگ اور شہری امور کے مرکزی وزیر، ثقافت کے وزیر مملکت، پنجاب کے وزیر اعلیٰ اور گورنر؛ ہریانہ، اتراکھنڈ اور ہماچل پردیش کے وزرائے اعلیٰ؛ پنجاب کے لوک سبھا اور راجیہ سبھا کے اراکین، جلیاں والا باغ نیشنل قومی میمورئیل ٹرسٹ کے اراکین، اور دیگر حضرات اس موقع پر موجود ہوں گے۔
امور داخلہ کی وزارت
مر کزی حکومت نے آفات سے متعلق اقدامات کے قومی فنڈ  میں کسی شخص یا ادارے کے ذریعے تعاون کو اجازت دی
نئی دلّی ،19 جولائی / مرکزی حکومت نے آفات کے بندوسبت کے مقصد سے آفات سے متعلق اقدامات کے قومی فنڈ  میں ڈیزاسٹر مینجمنٹ ایکٹ ، 2005 کی دفعہ 46   کے تحت کسی شخص یا ادارے کی طرف سے تعاون وصول کرنے کے لئے طریقۂ کار وضع کیا ہے ۔ اس مناسبت سے کسی بھی شخص یا ادارے کے ذریعے این ڈی آر ایف میں مندرجہ ذیل طریقۂ کار کے ذریعہ تعاون کیا جا سکتا ہے ۔
- تمسکات کے ذریعے :
وزارتِ داخلہ کے پی اے او  نئی دلّی کے نام پر ۔ اس انسٹرومنٹ کے پیچھے " این ڈی آر ایف کے لئے تعاون / امداد " لکھ سکتا ہے ۔
- آر ٹی جی ایس / این ای ایف ٹی / یو پی آئی کے ذریعے :
آر ٹی جی ایس / این ای ایف ٹی کے ذریعے بھی تعاون کیا جا سکتا ہے ، جس میں مقصد کے طور پر " این ڈی آر ایف کے لئے تعاون / امداد " لکھا جا سکتا ہے اور وصول کرنے والے کے کھاتے کا نمبر 10314382194 کے ساتھ آئی ایف ایس سی کوڈ ایس بی آئی این 0000625 ، اسٹیٹ بینک آف انڈیا ، سینٹرل سکریٹریٹ برانچ ، نئی دلّی کو کیا جا سکتا ہے ۔
- بھارت کوش پورٹل - نیٹ بینکنگ ، ڈیبٹ کارڈ ، یو پی آئی کا استعمال کرتے ہوئے https://bharatkosh.gov.in کے ذریعے :
- ہوم پیج https://bharatkosh.gov.in پر کوئک پیمنٹ پر کلک کریں ۔
- اگلے پیج پر وزارت کے طور پر داخلی امور کی وزارت منتخب کریں اور مقصد کے طور پر " این ڈی آر ایف کے لئے تعاون / امداد " منتخب کریں اور ویب سائٹ ادائیگی کے لئے مزید رہنمائی کرے گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 4011
(Visitor Counter : 161
کانکنی کی وزارت
نیشنل منرل ایکسپلوریشن ٹرسٹ  کے ذریعے معدنیات کی کھوج کے بارے میں ورک شاپ کا انعقاد
نئی دہلی، 16 ستمبر 2021:
کان کنی کی وزارت نے جیولوجیکل سروے آف انڈیا  اور منرل ایکسپلوریشن کارپوریشن لمیٹڈ کے تعاون سے آج بھونیشور میں نیشنل منرل ریسرچ ٹرسٹ  کی معدنی کھوج پہل پر بہار، جھارکھنڈ، مغربی بنگال اور اڑیسہ ریاستوں کی کانوں میں ارضیات اور ریاستی معدنی ترقیاتی کارپوریشنوں کے ریاستی محکموں اور کان کنی کے لیے ایک ورک شاپ کا انعقاد کیا۔
"این ایم ای ٹی کے ذریعے کھوج" کے موضوع پر اس طرح کی ورک شاپس کے انعقاد کے بعد یہ چوتھی ورک شاپ تھی۔ اس سے قبل این ایم ای ٹی نے راجستھان اور گجرات کے لیے جے پور میں، لکھنؤ میں ہماچل پردیش، جموں و کشمیر، لداخ، اتراکھنڈ اور اترپردیش ریاستوں کے لیے اور مدھیہ پردیش، چھتیس گڑھ اور مہاراشٹر ریاستوں کے لیے بھوپال میں ورک شاپس کا انعقاد کیا تھا۔
مذکورہ ورک شاپ نے نالج کے اشتراک کا پلیٹ فارم فراہم کرنے کا کام کیا ہے جو اس کے مقاصد میں سے ایک ہے۔ اس میں این ایم ای ٹی فنڈنگ کے ذریعے ملک میں کھوج بڑھانے میں کان کنی اور ارضیات اور کان کنی کارپوریشنوں کی ریاستی ڈائریکٹریوں کے کردار پر روشنی ڈالی گئی۔ ریاستوں سے درخواست کی گئی کہ وہ معدنی شعبے میں مطلوبہ اثرات پیدا کرنے کے لیے تحقیقی کاموں کی منصوبہ بندی کریں۔ ریاستوں سے مزید اپیل کی گئی کہ وہ غیر استعمال شدہ معدنی وسائل کے لیے نوٹفائیڈ کھوج ایجنسیوں کی خدمات حاصل کریں، وزارت کان کنی سے ریاستی حکومتوں کو ہر ممکن تعاون فراہم کیا جائے گا۔
این ایم ای ٹی نے اس بات پر روشنی ڈالی کہ بھارت معدنی وسائل سے مالا مال ہے پھر بھی ہم اس کی بڑی مقدار درآمد کر رہے ہیں۔ مینوفیکچرنگ شعبے کے حصص میں اضافے کے ساتھ ملک کی معدنی ضروریات میں اضافے کی توقع ہے۔ بڑھتی ہوئی طلب کو پورا کرنے اوردرآمدی بل کوکم رکھنے کے لیے فوری طور پر کھوج کے کام بڑھانے کی ضرورت ہے جس کے لیے فنڈز کی کوئی کمی نہیں ہے۔
این ایم ای ٹی فنڈنگ کے ذریعے معدنی تحقیق کے منصوبے کی تشکیل، منظوری اور طریقہ کار کا احاطہ کرتے ہوئے ورک شاپ میں این ایم ای ٹی پر تفصیلی پریزیںٹیشن دی گئی۔ جی ایس آئی نے بہار، جھارکھنڈ، مغربی بنگال اور اڈیشہ میں معدنیات کی تلاش کے ممکنہ شعبوں پر ایک پریزینٹیشن پیش کی۔
یہ بھی بتایا گیا کہ نیشنل منرل ایکسپلوریشن ٹرسٹ  نے نوٹیفائیڈ ایکسپلوریشن ایجنسیوں  کے ذریعے ریاستی حکومتوں کو کھوج سے متعلق سرگرمیاں شروع کرکے اس مقصد کے لیے این ایم ای ٹی فنڈ کا استعمال کرتے ہوئے اپنے معدنی وسائل استعمال کرنے اور ان سے فائدہ اٹھانے کا ایک بڑا موقع فراہم کیا ہے۔ ریاستوں کے ریاستی ڈی جی ایم اور پی ایس یو سے درخواست کی گئی تھی کہ وہ تحقیقی کاموں میں بڑھ چڑھ کر حصہ لیں اور این ایم ای ٹی فنڈنگ کے لیے تحقیقی تجاویز پیش کریں۔ ورک شاپ نے معدنیات کی تلاش کو بڑھانے کے لیے ایک آئیڈیا شیئرنگ پلیٹ فارم کے طور پر کام کیا جو کان کنی کے شعبے کی ترقی کی بنیادی ضرورت ہے۔
اڈیشہ حکومت کے اسٹیل اور کانوں کے محکمے کے پرنسپل سکریٹری جناب دیورنجن کمار سنگھ اور کانوں کی وزارت کے جوائنٹ سکریٹری جناب یو سی جوشی نے ورک شاپ کی صدارت کی۔ ورک شاپ کے دوران منرل ایکسپلوریشن کارپوریشن لمیٹڈ کے سی ایم ڈی ڈاکٹر رنجیت رتھ، بھارت سرکار کی وزارت کانوں کے ڈائریکٹر جناب امت سرن اور مشرقی خطے کے ایچ او ڈی جی ایس آئی جناب جناردھا پرساد اے ڈی جی اور این ایم ای ٹی کے چیئرمین ٹی سی سی کے علاوہ وزارت کان کنی ، جیولوجیکل سروے آف انڈیا، ایم ای سی ایل اور سی ایم پی ڈی وائی ایل کے دیگر عہدیدار اس موقع پر موجود تھے۔
کوئلے کی وزارت
کوئلے کے شعبے میں نجی سرمایہ کاری
کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج لوک سبھا میں ایک تحریری جواب میں یہ معلومات دی۔
کوئلے اور لگنائٹ کی کانوں کی نیلامی کے لیے طریقہ کار کو / کوئلہ / لگنائٹ کی فروخت کے لیے ریونیو شیئرنگ کی بنیاد پر 28.05.2020 جاری کیا گیا ہے اور بموجب آرڈر مورخہ 24.11.2021 کے آرڈر میں ترمیم کیا گیا ہے۔ طریقہ کار کی نمایاں خصوصیات حسب ذیل ہیں:
- ریونیو شیئرنگ میکانزم کی بنیاد پر فلور4 فیصد4% پر۔
- مکمل طور پر دریافت شدہ اور جزوی طور پر دریافت شدہ کوئلے کے بلاکس پر لاگو ہوتا ہے۔
- پیشگی رقم تخمینی ارضیاتی ذخائر کی قیمت پر مبنی ہے۔
- کامیاب طور سے بولی لگانے والے افراد کو ماہانہ بنیاد پر اپنا مالیہ حصص ادا کرنا ہوگا ،جو ان کے ذریعے قبول کیے گئے مالیہ حصص کے صفر فیصد کے بقدر ہوگا، کوئلے کی مجموعی مقدار اور نظریاتی یا اصل قیمت،  کی ادائیگی کرنی ہوگی۔
- کوئلے کی جلد پیداوار، گیسی فیکیشن اور لیکوی فیکیشن کے لیے ترغیبات۔
- کول بیڈ میتھین  کے بروئے کار لانے کی اجازت ہے۔
- کوئلے کی فروخت اور/یا استعمال پر کوئی پابندی نہیں۔ کوئلے کی پیداوار کے جدول میں مزید لچک۔
کول مائنز  ایکٹ، 2015 [سی ایم ایس پی ایکٹ] اور 13.03.2020 کو نافذ معدنی قوانین ترمیمی ایکٹ، 2020 کے ذریعے مائنز اینڈ منرلز  ایکٹ، 1957 [ایم ایم ڈی آر ایکٹ] میں ترامیم کی گئی ہیں۔ سی ایم ایس پی ایکٹ کے سیکشن 4 اور 5 اور ایم ایم ڈی آر ایکٹ کے سیکشن 11 اے میں ترمیم کی گئی ہے، جس میں واضح کیا گیا ہے کہ نیلامی/ الاٹمنٹ کے ذریعے منتخب ہونے والی کوئی بھی کمپنی اپنے استعمال، فروخت یا کسی دوسرے مقاصد کے لیے کوئلے کی کان کنی کا کام جاری رکھ سکتی ہے، جیسا کہ مرکزی حکومت کی طرف سے وضاحت کی جا سکتی ہے، نیلامی میں وسیع پیمانے پر شرکت اور مسابقت کی اجازت دے کر۔ اس طرح، وہ کمپنیاں جن کے پاس ہندوستان میں کوئلے کی کان کنی کا کوئی سابقہ تجربہ نہیں ہے، وہ اب کوئلے کے بلاکس کی نیلامی میں حصہ لے سکتی ہیں۔
صحت اور خاندانی بہبود کی وزارت
کووڈ-19 کے بعد ذہنی صحت کے معاملات کی تشخیص
لانسیٹ پبلک ہیلتھ میں شائع شدہ’’کووڈ-19 عالمی وبا کی وجہ سے 2022 میں 204 ملکوں اور خطوں میں غمگینی اور انتہائی افسردگی کی عالمی موجودگی ‘‘ پر ایک مطالعہ میں کووڈ-19 عالمی وبا کے دوران ہندستان میں بیچینی اور انتہائی افسردگی کے معاملات میں تقریباً 35 فی صد کا اضافہ ظاہر کیا گیا ہے۔
حکومت سستی اور قابل رسائی ذہنی حفظان صحت کی سہولیات فراہم کرنے کے لئے ملک میں نیشنل مینٹل ہیلتھ پروگرام  نافذ کررہی ہے۔ این ایم ایچ پی کے ایک حصہ، ڈسٹرکٹ مینٹل ہیلتھ پروگرام  کو قومی صحت مشن کے ذریعہ 704 اضلاع میں نافذ کرنے کی منظوری دی گئی ہے جس کے لئے ریاستوں /مرکز کے زیر انتظام علاقوں کو مدد فراہم کی گئی ہے۔ ڈی ایم ایچ پی کے تحت کمیونیٹی ہیلتھ سینٹروں پرائمری ہیلتھ سینٹر  کی سطح پر فراہم کی جانے والی سہولیات میں شدید ذہنی خلل ، منشیات کی لت، اور ایمبولنس خدمات وغیرہ کے ساتھ آؤٹ پیشنٹ خدمات کا تجزیہ ، مشاورت /نفسیاتی۔ سماجی اقدامات دیکھ بھال اور مدد وغیرہ شامل ہے۔ مذکورہ خدمات کے علاوہ ضلع کی سطح پر دس بستروں والے اسپتال کی سہولیات فراہم کرنے کی گنجائش حاصل ہے۔
حکومت نے عوام کی ذہنی صحت پر کووڈ19 کے ہونے والے اثرات کو دیکھتے ہوئے کئی اقدامات کئے ہیں جن میں مندرجہ ذیل شامل ہیں:
- تمام متاثرہ آبادی کو ، جنہیں مختلف گروپوں جیسے بچے ، بالغ ، بزرگ ، خواتین اور حفظان صحت کے ورکروں میں تقسیم کیا گیا ہے ، ذہنی امراض کے ماہرین کے ذریعہ نفسیاتی –سماجی مدد فراہم کرنے کی خاطر 24X7کی ہیلپ لائن کا قیام۔
- سماج کے مختلف طبقوں کی دیکھ بھال کے لئے ذہنی صحت کے معاملات سےمتعلق رہنما خطوط /ایڈوائزی جاری کرنا
- شدید دباؤ اور بے چینی ، مایوسی سے متعلق تخلیقی اور صوتی –بصری مواد کی شکل میں میڈیا کے مختلف پلیٹ فارموں کے ذریعہ تشہیر او ر سبھی کے لئے تعاون کے ماحول کو فروغ دینا۔
- نیشنل انسٹی ٹیوٹ آف مینٹل ہیلتھ اینڈ نیورو سائنسیز  بنگلورو کے ذریعہ’’کووڈ-19 وبا کے دور میں ذہنی صحت –عام طبی مراکز اور ذہنی صحت کی دیکھ بھال کے خصوصی مراکز کے لئے رہنمائی ‘‘ کے تحت تفصیلی رہنما خطوط کا اجرا اور مشتہر ی ۔
- تمام رہنما خطوط ، ایڈوائزی اور مشاورتی مواد صحت اور خاندانی بہبود کی وزارت کی ویب سائٹ . پر’’ذہنی صحت-نفسیاتی سماجی ہیلپ لائن‘‘ پر دستیاب ہے۔
- -دکشا پلیٹ فارم کے ذریعہ صحت ورکروں کو نم ہنس کی طرف سے نفسیاتی –سماجی مدد اور تربیت کی فراہمی کے لئے آن لائن صلاحیت سازی ۔
اس کے علاوہ حکومت نے ملک میں ذہنی صحت کی معیاری خدمات اور دیکھ بھال کی خدمات کی رسائی میں بہتری کے لئے سال 23-2022 کے بجٹ میں ’’نیشنل ٹیلی مینٹل ہیلتھ پروگرام‘‘ کا اعلان کیا ہے۔
حکومت نے کووڈ کے بعد ذہنی صحت کے معاملات سے نمٹنے میں ڈاکٹروں ، نرسوں، نیم طبی عملے کےورکروں کو تیار کرنے کی خاطر حفظان صحت فراہم کرنے والوں کے لئے جامع تربیتی ماڈیول تیار کئے ہیں تاکہ کووڈ کے بعد ذہنی صحت کے معاملات سے متاثر ہونے والوں کو نفسیاتی ، سماجی امداد فراہم کی جاسکے۔
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب دیتے ہوئے یہ معلومات فراہم کیں۔
ش ح۔و ا ۔ ج
UNO-7691
(Visitor Counter : 86
امور داخلہ کی وزارت
مرکزی وزیر داخلہ جناب امت شاہ نے، آج نئی دہلی میں مہاراشٹر اور کرناٹک کے وزرائے اعلیٰ کے ساتھ دونوں ریاستوں کے درمیان سرحدی تنازعہ پر میٹنگ کی
دونوں وزرائے اعلیٰ نے مثبت انداز اپنایا اور ملاقات میں اس بات پر اتفاق کیا گیا کہ جمہوریت میں تنازعات کو آئینی طریقوں سے ہی بہتر طور سے حل کیا جا سکتا ہے
سپریم کورٹ کے حتمی فیصلے تک دونوں ریاستیں ایک دوسرے کی زمین پر دعویٰ نہیں کریں گی۔ دونوں ریاستوں کے تین تین وزراء اس معاملے پر تفصیل سے بات کریں گے
دونوں ریاستوں نے ایک سینئر آئی پی ایس افسر کی سربراہی میں ایک کمیٹی بنانے پر اتفاق کیا ہے، تاکہ دونوں ریاستوں میں امن و امان برقرار رکھا جا سکے اور اس بات کو یقینی بنایا جا سکے کہ خطہ میں رہنے والے دیگر ریاستوں کے لوگوں، مسافروں یا تاجروں کو کسی قسم کی کوئی پریشانی کا سامنا نہ کرنا پڑے
اس پورے معاملے میں سرکردہ لیڈروں کے نام پر فرضی ٹوئٹس نے بھی دونوں ریاستوں میں جذبات کو بھڑکا دیا ہے۔ ایسے فرضی ٹوئٹس کے معاملے میں ایف آئی آر درج کی جائے گی اور مجرموں کو عوام کے سامنے لایا جائے گا
مرکزی وزیر داخلہ جناب امت شاہ نے آج نئی دہلی میں دونوں ریاستوں کے درمیان سرحدی تنازعہ پر مہاراشٹرا اور کرناٹک کے وزرائے اعلیٰ کے ساتھ میٹنگ کی۔ میٹنگ کے بعد نامہ نگاروں سے خطاب کرتے ہوئے، مرکزی وزیر داخلہ جناب امت شاہ نے کہا کہ دونوں ریاستوں کے وزرائے اعلیٰ نے میٹنگ میں مثبت انداز اپنایا اور اس بات پر اتفاق کیا گیا کہ جمہوریت میں تنازعات کو آئینی طریقوں سے ہی بہتر طورسے حل کیا جا سکتا ہے۔
جناب امت شاہ نے کہا کہ میٹنگ میں اس بات پر بھی اتفاق کیا گیا کہ سپریم کورٹ کے فیصلے تک کوئی بھی ریاست ایک دوسرے کی اراضی پر دعویٰ نہیں کرے گی اور دونوں ریاستوں کے تین- تین وزراء ملاقات کریں گے اور اس مسئلہ پر تفصیل سے بات کریں گے۔ جناب شاہ نے کہا کہ دونوں ریاستوں نے ایک سینئر آئی پی ایس افسر کی صدارت میں ایک کمیٹی بنانے پر اتفاق کیا ہے، تاکہ یہ یقینی بنایا جا سکے کہ دونوں ریاستوں میں امن و امان برقرار رہے اور خطے میں رہنے والے دیگر ریاستوں کے لوگوں، مسافروں یا تاجروں کو کسی بھی قسم کی پریشانی کا سامنا نہ کرنا پڑے۔
مرکزی وزیر داخلہ نے کہا کہ اس پورے معاملے میں اعلیٰ لیڈروں کے نام پر فرضی ٹویٹس نے دونوں ریاستوں میں لوگوں کے جذبات کو بھڑکانے کا کام بھی کیا ہے، اسی لیے میٹنگ میں یہ بھی فیصلہ کیا گیا کہ ایسے فرضی ٹویٹس کے معاملے میں ایف آئی آر درج کی جائے گی اور مجرموں کو عوام کے سامنے لایا جائے گا۔ مرکزی وزیر داخلہ نے کہا کہ انہیں امید ہے کہ دونوں ریاستوں کی اپوزیشن جماعتوں کے قائدین عوام کے مفاد میں اس معاملے کو سیاسی رنگ نہیں دیں گے۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 201کروڑ 15 لاکھ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 6کروڑسے 51 لاکھ سے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
2,01,15,92,325
|
|
دستیاب خوراک
|
|
7,04,44,690
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 201کروڑ 15 لاکھ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 6کروڑ 51 لاکھ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
بہت چھوٹی، چھوٹی اور درمیانی صنعتوں کی وزارت
بھوٹان ، متحدہ عرب امارات اور میکسیکو میں کے وی آئی سی نے ٹریڈ مارک رجسٹریشن حاصل کر لیا۔ "کھادی" برانڈ کے تحفظ کے لئے 40 ممالک میں درخواستیں داخل
کھادی اینڈ ویلج انڈسٹریز کمیشن  نے حال ہی میں تین ممالک بھوٹان ، متحدہ عرب امارات اور میکسیکو میں ٹریڈ مارک رجسٹریشن حاصل کیا ہے۔ عالمی سطح پر “کھادی” برانڈ کی شناخت کے تحفظ کی طرف یہ ایک بڑی پیشرفت۔ ان ممالک کے علاوہ کے وی آئی سی کے ٹریڈمارک کی درخواستیں دنیا کے 40 ممالک میں منظوری کیلئے التوا میں ہیں جن میں امریکہ، قطر، سری لنکا، جاپان، اٹلی، آسٹریلیا، نیوزی لینڈ، سنگاپور، برازیل اور دیگر ممالک شامل ہیں۔
کے وی آئی سی نے تازہ معاملے میں جہاں 9 جولائی کو بھوٹان میں ٹرید مارک کی رجسٹریشن حاصل کی وہیں متحدہ عرب امارات میں ٹریڈ مارک رجسٹریشن کی منظوری 28 جون کو دی گئی تھی۔ اس کے ساتھ کے وی آئی سی نے پہلی بار کسی خلیجی ملک میں ٹریڈ مارک رجسٹریشن حاصل کرنے میں کامیابی حاصل کی ہے۔ اس سے قبل کے وی آئی سی کو دسمبر 2020 میں میکسیکو میں "کھادی" کے لئے تجارتی نشان کی رجسٹریشن حاصل ہوئی تھی۔
اب تک کے وی آئی سی کو جرمنی، برطانیہ، آسٹریلیا، روس، چین اور یورپییونین کے 6 ممالک میں لفظ "کھادی" کے لئے ٹریڈ مارک رجسٹریشن حاصل رہا۔ جہاں مخصوص درجات میں ٹریڈ مارک کی منظوری دی گئی تھی۔ تاہم بھوٹان، متحدہ عرب امارات اور میکسیکو میں حالیہ تجارتی نشان کے رجسٹریشن کے ساتھ ایسے ممالک کی تعداد نو ہو گئی ہے۔ ان ممالک میں کے وی آئی سی کو مختلف کلاسوں میں جو رجسٹریشن مل چکے ہیں ان کا تعلق کھادی کپڑے، کھادی ریڈی میڈ گارمنٹس اور دیہی صنعت کی مصنوعات جیسے کھادی صابن ، کھادی کاسمیٹکس، کھدی اگربتیوں سے ہے۔
کےوی آئی سی کی تاریخ میںیہ پہلا موقع ہے جب پچھلے 5 برسوں میں "کھادی" نامی برانڈ کی حفاظت کے لئے، جو کسی اور نے نہیں مہاتما گاندھی نے ہمیں دی تھیں، مستقل کوششیں کی گئیں۔
کے وی آئی سی کے چیئرمین جناب ونئے کمار سکسینہ نے کہا کہ ان ٹریڈ مارک کی رجسٹریشنوں سے عالمی سطح پر “کھادی” نامی برانڈ کے غلط استعمال کو روکا جاسکے گا۔ انہوں نے بتایا کہ حالیہ برسوں میں وزیر اعظم جناب نریندر مودی کی کھادی کو اپنانے کی اپیل کی وجہ سے ہندوستان اور بیرون ملک کھادی کی مقبولیت میں زبردست اضافہ دیکھنے میں آیا ہے۔ لہذا کے وی آئی سی کے لئے کھادی کی شناخت کےعلاوہ صارفین اور لاکھوں کھادی کاریگروں کے مفادات کی حفاظت بہت اہم ہوگئی ہے جو حقیقی کھادی مصنوعات تیار کررہے ہیں۔
اس ترقی کو بہت اہمیت حاصل ہے کیونکہ بعض موقعوں پر میکسیکو اور جرمنی جیسے ممالک میں کچھ وہاں کے نجی مقامی ادارے "کھادی" کے نام سے برانڈ ٹریڈ مارک رجسڑد کرانے کے خواہاں تھے۔ میکسیکو میں ، کے وی آئی سی نے "ون فاؤنڈیشن اواکساکا اے سی" کے ٹریڈ مارک ایپلیکیشن کو چیلنج کیا جس نے "کھادی" لوگو کے لئے درخواست دے رکھی تھی۔ تاہم اس کمپنی نے کے وی آئی سی کے اعتراضات کو چیلنج نہیں کیا اور لفظ "کھادی" اور کھادی لوگو کیلئے ٹریڈ مارک رجسٹریشن کے وی آئی سی کے حق میں منطور کیا گیا۔
اسی طرح جرمنی میں کے وی آئی سی نے ایک مقامی کمپنی بیسٹ نیچرل پروڈکٹس جی ایم بی ایچ  کو چیلنج کیا جس کو 2011 میں "کھادی" کا نشان اور پہلے سے ہییورپییونین اور مختلف ممالک میں مختلف درجات کے متعلقہ مارک  مل چکے تھے۔ وزارت خارجہ کے تعاون سے سفارتی چینل کے ذریعے طویل قانونی جنگ اور بات چیت کے بعد بی این پی نے کے وی آئی سی کے ساتھ ٹریڈ مارک کے تنازعات کو خوش اسلوبی سے حل کرنے پر آمادگی ظاہر کی۔